als_Latn dik_Latn tur_Latn
Pse e lëmë vetëm Nijazi Muhamedin
Emin Azemi
Emin Azemi
Titulli brenda ka një pyetje, kurse përgjigjen mund ta gjeni në librat e historisë së klasës së gjashtë. Aty nxënësit maqedonas mësojnë se si Ilirët ishin barbar, një libër shkollor, i financuar me para publike dhe i mbikqyrur nga institucionet e këtij shteti.
Nijazi Muhamedi muaj më parë kishte botuar (me para të veta dhe të marra hua) vëllimin e parë të Enciklopedisë Shqiptare të Maqedonisë (vëllimi i dytë pritet të del pas disa muajve). Asnjë parti politike shqiptare nuk kishte treguar kurrfarë interesimi që ky libër të merr vendin e merituar në shoqëri. As sot, kur jemi në prag të zgjedhjeve të parakohshme, partitë politike refuzojnë me kokëfortësi të bashkëpunojnë me Nijazi Muhamedin për ta parandaluar deformimin e së vërtetës mbi të sotmen dhe të kaluarën e shqiptarëve.
Por, politika maqedonase punon me tjetër kuti. Ata jo vetëm që i konsultojnë dhe i mbështesin financiarisht Nijazi Muhamedët e tyre, por ndërtojnë edhe paradigma të paqena për faktografinë historike. Një paradigmë e tillë i hudhë shqiptarët jashtë shtratit real të rrjedhës historike, duke injektuar një realitet fantazmagorik mbi qenësinë e atyre që veten e quajnë maqedonas. Nxënësit e painformuar maqedonas, të cilët sot mësojnë në libra për karakterin barbar të etnogjenezës së shqiptarëve, nesër ka të ngjarë që të ndërmarrin masa barbare për përzënien e tyre nga "trojet e uzurpuara" të Maqedonisë.
Krejt kjo po ndodhë kur kumbaria politike e një pjese të fragmentuar të shqiptarëve po e institucionalizon inferioritetin kombëtar deri në përmasat e neverisë.
Në një shtet normal, botimi i librave të tillë nuk përbën në vete vetëm lajm për kronikën e skandaleve, por edhe përgjegjësi ndaj institucioneve që tolerojnë kriminalitete të tilla shkencore. Deklarativiteti i boshatisur politik për njëfarë koekzistence multietnike, sakaq mbushet me përmbajtjen e një realiteti paralel që politika maqedonase synon ta instalojë në jetën e përditshme. Realiteti i enciklopedive, i falcifikimeve arkeologjike, i librave të historive të shpifura etj., nuk po projektohet me para private dhe të marra hua, por me financime publike. Vetëm shqiptarët, si puna e Nijazi Muhamedit janë të dënuar të paguajnë nga xhepi i tyre faturën e vërtetësisë historike për shqiptarët.
Shqiptarët dhe maqedonasit bëjnë jetë paralele, por simetrinë e këtij paralelizmi e prish projektimi i gabuar i politikës, e cila nga dobia kolektive shndërrohet në dobi private. Marrja me politikë private duke shpenzuar kredinë e popullit e ka shndërruar politikën shqiptare të Maqedonisë në argatllëkun e salloneve politike maqedonase. Vetëm duke qenë argatë të politikave maqedonase mund të na ndodhin falcifikime të tilla të historisë së shqiptarëve.
Megjithatë, shqiptarët nuk janë të detyruar të votojnë vetëm politikisht. Ata mund të "votojnë" edhe për Enciklopedinë Shqiptare të Nijazi Muhamedit, aty ku gjendet edhe përgjigjja për shumë dilema të së sotmes dhe të së ardhmes. Ata që nuk kanë dilema merren me politikë (si kjo e jona), por në fund bëhen vetë dilemë.
Komente (1 publikuar):
Publikoni komentin tuaj
Milaim Zeka flet për sekretet e konfliktit të Kumanovës (Video)Gazetari i njohur Milaim Zeka ka shpalosur detaje të tjera lidhur me ngjarjen e Kumanovës. ...
- Opsione për zgjedhjen e (krizës) shqiptare në IRJM - Halit Naxhaku (16)
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Ahmeti dhe Thaçi kanë marrëveshje (8)
- BFI-së i duhet kthimi në identitetin e vet (8)
- Ahmeti i papërfillur për rastin e Kumanovës, nuk largohet nga Qeveria (7)
als_Latn tur_Latn tur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn